钦定古今图书集成/历象汇编/庶征典/第083卷 > 《遵生八笺》 > 晋
## 钦定古今图书集成/历象汇编/庶征典/第083卷 > 《遵生八笺》 > 晋

### 武帝咸宁五年大雨雹

按《晋书武帝本纪》，“咸宁五年夏四月丁亥，郡国八雨
雹，伤秋稼，坏百姓庐舍。”　按《五行志》，“五年五月丁亥，
钜鹿、魏郡雨雹，伤禾麦。辛卯，雁门雨雹，伤秋稼。六月
庚戌，汲县、广平、陈留、荥阳雨雹；景辰又雨雹，陨霜，伤
秋麦千三百馀顷，坏屋百二十馀间。癸亥，安定雨雹。
七月景申，魏郡又雨雹；闰月壬子，新兴又雨雹。八月
庚”子，河南、河东、弘农又雨雹，兼伤秋稼三豆。

### 太康元年雨雹

按《晋书武帝本纪》，“太康元年夏四月，河东、高平雨雹，
伤秋稼。三河、魏郡、弘农雨雹，伤宿麦。五月，郡国六雹
伤秋稼。”　按《五行志》，“太康元年三月，河东、高平霜雹，
伤桑麦。四月，河南、河内、河东、魏郡、弘农雨雹，伤麦豆。
是月庚午，畿内县二及东平、范阳雨雹。癸酉，畿内县
五，又雨雹。五月，东平、平阳、上党、雁门、济南雨雹，伤禾
麦”三豆。是时，王濬有大功，而权戚互加陷抑，帝从容
不断，阴胁阳之应也。

太康二年，大雨雹。

按《晋书武帝本纪》，“二年夏六月，郡国十六雨雹。秋七
月，上党又暴风雨雹，伤秋稼。”　按《五行志》：“二月壬申，
琅琊雨雹。五月庚寅，河东乐安、东平、济阴、弘农、濮阳、
齐国、顿丘、魏郡、河内、汲郡、上党雨雹，伤禾稼。六月，郡
国十七雨雹。七月，上党雨雹。”

太康五年，雨雹。

按《晋书武帝本纪》，“五年七月戊申，任城、梁国、中山雨
雹，伤秋稼，减天下户课三分之一。”　按《五行志》，“五年
七月乙卯，中山、东平雨雹，伤秋稼。甲辰，中山雨雹。
太康六年六月，荥阳、汲郡、雁门雨雹。”

按《晋书武帝本纪》。不载。　按《五行志》，“九年正月，京师
大风雨雹，发屋拔木。”

### 惠帝元康二年八月沛及荡阴雨雹

按《晋书惠帝本纪》。“二年。沛国雨雹伤麦。”　按《五行志》
云云。

元康三年，雨雹。

按《晋书惠帝本纪》，“三年夏四月，荥阳雨雹。六月，弘农
郡雨雹，深三尺。”　按《五行志》，“三年四月，荥阳雨雹。六
月，弘农、湖城、华阴又雨雹，深三尺。”是时贾后凶淫专
恣，与《春秋》鲁桓夫人同事，阴气盛也。

元康五年，雨雹。

按：《晋书惠帝本纪》：“元康五年六月，东海雨雹，深五寸。
十二月景戌，丹阳雨雹。”〈按志作二月丹阳建邺雨雹〉
元康七年五月，鲁国雨雹。

按：《晋书惠帝本纪》云云。

元康九年，雨雹。

按《晋书。惠帝本纪》。不载。　按《五行志》。九年五月雨雹。
是时贾后凶躁滋甚。及冬遂废愍怀。

### 永宁元年雨雹

按《晋书惠帝本纪》，不载。　按《五行志》，“永宁元年七月，
襄城、河南雨雹。十月，襄城、河南、高平、平阳又风雹，折
木伤稼。”

### 愍帝建兴元年雨雹

按：《晋书愍帝本纪》：“建兴元年冬十月己巳，大雨雹。”

### 元帝太兴二年雨雹

按《晋书元帝本纪》。不载。　按《五行志》，“二年三月丁未，
成都风雹，杀人。”

太兴三年，雨雹。

按《晋书元帝本纪》。不载。　按《五行志》。“三年三月。海盐
雨雹。”是时王敦陵上。

### 明帝太宁二年雨雹

按《晋书明帝本纪》，不载。　按《五行志》，“二年四月庚子，
京都大雨雹，燕雀死。”

太宁三年，大雨雹。

按《晋书明帝本纪》。“三年四月己亥，雨雹。”　按《五行志》。
“是年帝崩。寻有苏峻之乱。”

### 成帝咸和六年雨雹

按《晋书成帝本纪》。不载。　按《五行志》，“六年三月癸未，
雨雹。”是时帝幼弱，政在大臣。

咸和七年，赵国雨雹。

按《晋书成帝本纪》，不载。　按《石勒载记》，勒建平三年，
雹起西河介山，大如鸡子，平地三尺，洿下丈馀，行人
禽兽死者万数，历太原、乐平、武乡、赵郡、广平、钜鹿千
馀里，树木摧折，禾稼荡然。勒正服于东堂，以问徐光
曰：“历代以来有斯灾几也？”光对曰：“周、汉魏晋皆有之，
虽天地之常事，然明主未始不为变，所以敬天之怒
也。去年禁寒食，介推，帝乡之神也，历代所尊，或者以
为未宜替也。一人吁嗟，王道尚为之亏，况群神怨憾
而不怒动上帝乎！纵不能令天下同尔，介山左右，晋
文之所封也，宜任百姓奉之。”勒下书曰：“寒食既并州
之旧风，朕生其俗，不能异也。前者外议，以子推诸侯
之臣，王者不应为忌，故从其议。倘或由之而致斯灾
乎！子推虽朕乡之神，非法食者亦不得乱也。尚书其
促检旧典，定议以闻。”有司奏以子推历代攸尊，请普
复寒食，更为殖嘉树，立祠堂，给户奉祀。勒黄门郎韦
谀驳曰：“按《春秋》，藏冰失道，阴气发泄为雹。自子推已
前，雹者复何所致？此自阴阳乖错所为耳。且子推贤
者，曷为暴害如此？求之冥趣，必不然矣。今虽为冰室，
惧所藏之冰不在，固阴沍寒之地，多皆山川之侧气
泄为雹也。以子推忠贤，令绵、介之间奉之为允，于天
下则不通矣。”勒从之，于是迁冰室于重阴凝寒之所。
并州复寒食如初。

### 咸康二年雨雹

按《晋书成帝本纪》。不载。　按《五行志》。“二年正月丁巳，
皇后见于太庙。其夕雨雹。”

### 穆帝永和五年雨雹

按《晋书穆帝本纪》，不载。　按《五行志》，“五年六月，临漳
暴风震电雨雹大如升。”　按《石遵载记》，“遵僭即尊位，
震雷雨雹，大如盂升。”

### 海西公太和三年雨雹

按《晋书海西公本纪》：“太和三年夏四月癸巳，雨雹。”
按《五行志》，“海西公太和三年四月，雨雹折木。”

### 孝武帝太元二年雨雹

按《晋书孝武帝本纪》：“太元二年夏四月己酉，雨雹。”
按《五行志》：“是时帝幼，政在将相，阴之盛也。”

太元十二年，雨雹。

按：《晋书孝武帝本纪》：“太元十二年四月己丑，雨雹。”
“太元二十年，雨雹。”

按《晋书孝武帝本纪》。不载。　按《五行志》，“二十年五月
癸卯，上虞雨雹太元二十一年，“雨雹。”

按《晋书孝武帝本纪》，“太元二十一年夏四月丁卯，雨
雹。”　按《五行志》，“二十一年四月丁亥，雨雹。是时张夫
人专幸，及帝暴崩，兆庶尤之。”

### 安帝隆安二年雨雹

按《晋书安帝本纪》，不载。　按《五行志》，“隆安二年三月
乙卯，雨雹。是秋王恭、殷仲堪称兵内侮，终皆诛之。”

### 元兴三年雨雹

按《晋书。安帝本纪》。不载。　按《五行志》。“三年四月景午。
江陵雨雹。”是时安帝蒙尘。

### 义熙元年雨雹

按《晋书。安帝本纪》。不载。　按《五行志》。“义熙元年四月
壬申，雨雹。是时四方未一，钲鼓日戒。”

义熙五年，雨雹。

按《晋书安帝本纪》，不载。　按《五行志》，“五年五月癸巳，
溧阳雨雹。九月己丑，广陵雨雹。明年，卢循至蔡州。
义熙六年，雨雹。”

按《晋书安帝本纪》。不载。　按《五行志》，“六年五月壬申，
雨雹。”

按《宋书徐广传》，义熙六年，广迁散骑常侍，又领徐州
大中正，转正员常侍。时有风雹为灾，广献书高祖曰：
“风雹变未必为灾，古之圣贤辄惧而修己，所以兴政
化而隆德教也。尝忝服事，宿眷未忘，思竭尘露，率诚
于习。明公初建义旗，匡复宗社，神武应运，信宿平夷。
且恭谦俭约，虚心匪懈，来苏之化，功用若神。顷事故
既多，刑德并用，战功殷积，报叙难尽，万机繁凑，固应
难速。且小细烦密，群下多惧。又谷帛丰贱而民情不
劝，禁司互设，而劫盗多有，诚由俗弊未易整，而望深
未易炳。追思义熙之始，如有不同。何者？安好愿逸，万
物之大趣，习旧骇新，凡识所不免。要当俯顺群情，抑
扬随俗，则朝野欢泰，具瞻允康矣。言”无可采，愿矜其
愚款之志。

义熙八年，雨雹。

按《晋书安帝本纪》。不载。　按《五行志》，“八年四月辛未
朔，雨雹。六月癸亥，雨雹。是秋诛刘蕃等。”

义熙十年，雨雹。

按《晋书安帝本纪》。不载。　按《五行志》，“十年四月辛卯，
雨雹。”